pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. ประชุมติดตามความคืบหน้าการดำเนินงานตามข้อสั่งการ รมว.ทส.
วันจันทร์ที่ 9 กันยายน 2562
ทส. ประชุมติดตามความคืบหน้าการดําเนินงานตามข้อสั่งการ รมว.ทส.
กระทรวงทรัพยากรธรรมชาติและสิ่งแวดล้อม จัดประชุมติดตามความคืบหน้าการดําเนินงานตามข้อสั่งการรัฐมนตรีว่าการกระทรวงทรัพยากรธรรมชาติและสิ่งแวดล้อม โดยมีผู้บริหารระดับสูงหน่วยงานในสังกัด ทส. เข้าร่วมการประชุมโดยพร้อมหน้า
ทส. ประชุมติดตามความคืบหน้าการดําเนินงานตามข้อสั่งการ รมว.ทส.
กระทรวงทรัพยากรธรรมชาติและสิ่งแวดล้อม จัดประชุมติดตามความคืบหน้าการดําเนินงานตามข้อสั่งการรัฐมนตรีว่าการกระทรวงทรัพยากรธรรมชาติและสิ่งแวดล้อม โดยมีผู้บริหารระดับสูงหน่วยงานในสังกัด ทส. เข้าร่วมการประชุมโดยพร้อมหน้า
วันนี้ (9 กันยายน 2562) เวลา 09.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) เป็นประธานการประชุมติดตามความคืบหน้าการดําเนินงานตามข้อสั่งการรัฐมนตรีว่าการกระทรวงทรัพยากรธรรมชาติและสิ่งแวดล้อม โดยมีผู้บริหารระดับสูงหน่วยงานในสังกัด ทส. เข้าร่วมการประชุมโดยพร้อมหน้า โดยมีผู้เข้าร่วมการประชุมประกอบด้วยผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม (นายนพดล พลเสน) ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม (นายยุทธพล อังกินันทน์) เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม(นายธเนศพล ธนบุณยวัฒน์) รองปลัดกระทรวงทรัพยการธรรมชาติและสิ่งแวดล้อม ผู้ตรวจราชการ ทส. เลขาธิการ สผ. อธิบดี และผู้อํานวยการรัฐวิสาหกิจ องค์การมหาชน ในสังกัดกระทรวงทรัพยากรธรรมชาติและสิ่งแวดล้อม เข้าร่วมการประชุมโดยพร้อมเพรียงกัน โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้รับฟังการรายงานความคืบหน้าการดําเนินงานตามข้อสั่งการรัฐมนตรีว่าการกระทรวงทรัพยากรธรรมชาติและสิ่งแวดล้อมในคราวประชุมมอบนโยบายการปฏิบัติงานและนโยบายเพื่อประกอบการจัดทําคําของบประมาณรายจ่ายประจําปีงบประมาณ พ.ศ. 2563 เมื่อวันที่ 2 สิงหาคม 2562 การลงพื้นที่ตรวจเยี่ยมหน่วยงานและอื่นๆ ได้แก่ ด้านทรัพยากรน้ําในแผ่นดิน ด้านสิ่งแวดล้อม และด้านทรัพยากรธรรมชาติ
รัฐบาลไทย-ข่าวทำเนียบรัฐบาล-รมต. นร. นายเทวัญ  ฯ  ติดตามมาตรการความปลอดภัยการให้บริการส่งอาหาร Delivery หลังพบว่าประชาชนใช้บริการสั่งอาหารออนไลน์เพิ่มขึ้นช่วงสถานการณ์โควิด-19
วันศุกร์ที่ 10 เมษายน 2563
รมต. นร. นายเทวัญ  ฯ  ติดตามมาตรการความปลอดภัยการให้บริการส่งอาหาร Delivery หลังพบว่าประชาชนใช้บริการสั่งอาหารออนไลน์เพิ่มขึ้นช่วงสถานการณ์โควิด-19
รมต. นร. นายเทวัญ  ฯ  ติดตามมาตรการความปลอดภัยการให้บริการส่งอาหาร Delivery หลังพบว่าประชาชนใช้บริการสั่งอาหารออนไลน์เพิ่มขึ้นช่วงสถานการณ์โควิด-19
วันนี้ (9 เมษายน 2563) เวลา 19.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี ลงพื้นที่ร้านขายอาหารบริเวณถนนบรรทัดทอง กรุงเทพมหานคร หลังตรวจสอบพบว่าการใช้บริการสั่งอาหารออนไลน์และบริการส่งอาหาร Delivery มีจํานวนเพิ่มขึ้น ซึ่งเป็นผลมาจากมาตรการที่รัฐบาลขอความร่วมมือประชาชนไม่รับประทานอาหารที่ร้าน เพื่อลดการแพร่กระจายของเชื้อไวรัสโควิด-19 โดยร้านค้ายังสามารถเปิดให้บริการขายอาหารให้ประชาชนสามารถซื้อกลับบ้าน หรือรับสั่งอาหารทางระบบออนไลน์ได้
ปัจจุบันพบว่าผู้บริโภคนิยมสั่งอาหารออนไลน์ผ่านทางบริษัทให้บริการส่งอาหาร Delivery เนื่องจากมีความสะดวก ไม่ต้องเดินทางไปที่ร้านเอง ขณะเดียวกันบริษัทที่เปิดบริการส่งอาหาร Delivery ก็มีโปรโมชั่นจูงใจมากขึ้น ดังนั้น ร้านอาหารที่ได้รับความนิยมอยู่เดิม เมื่อปรับตัวมาใช้ระบบการสั่งอาหารออนไลน์ก็จะสามารถประคองตัวอยู่ได้ในยุคปัจจุบัน อย่างไรก็ตาม ผู้บริโภคบางส่วนยังมีความกังวลเรื่องความปลอดภัย และความสะอาดของบรรจุภัณฑ์และตัวพนักงานส่งอาหาร ประกอบกับไม่มั่นใจว่าร้านอาหารได้จัดระเบียบการรับสินค้าตามที่กระทรวงสาธารณสุขกําหนด ให้มีการเว้นระยะห่างและมาตรการความปลอดภัยอื่นหรือไม่
รัฐมนตรีประจําสํานักนายกรัฐมนตรี เปิดเผยว่า ปัจจุบันร้านค้าขายอาหารได้รับผลกระทบจากสถานการณ์โควิด-19 เป็นจํานวนมาก ขณะเดียวกันประชาชนที่นิยมสั่งอาหารระบบออนไลน์ก็มีความกังวลเรื่องมาตรฐานความปลอดดภัยและการปลอดเชื้อ ดังนั้น การลงพื้นที่ครั้งนี้เพื่อแนะนําและติดตามการดูแลความสะอาดตั้งแต่ต้นทางร้านค้าก่อนถึงมือผู้บริโภค โดยรัฐมนตรีประจําสํานักนายกรัฐมนตรียังได้แจกหน้ากากอนามัยและเจลล์ล้างมือแก่พนักงานขับรถส่งอาหาร Delivery พร้อมย้ําเรื่องความสะอาด ปลอดเชื้อ ปลอดภัย
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. เร่งเยียวยาเกษตรกรประสบอุทกภัย
วันอังคารที่ 10 มกราคม 2560
ธ.ก.ส. เร่งเยียวยาเกษตรกรประสบอุทกภัย
ธ.ก.ส. เร่งช่วยเหลือเกษตรกรที่ประสบอุทกภัยในพื้นที่ภาคใต้ทั้งระยะสั้นและระยะยาวบรรเทาความเดือดร้อน พักชําระต้นเงิน 1 ปี พร้อมลงพื้นที่มอบถุงยังชีพและสํารวจความเสียหายเพื่อฟื้นฟูอาชีพในระยะยาว
นายอภิรมย์ สุขประเสริฐ รองผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้ออกมาตรการเพื่อเยียวยาเกษตรกรลูกค้าที่ได้รับผลกระทบจากอุทกภัยที่เกิดขึ้นในพื้นที่ภาคใต้ โดยมาตรการที่ดําเนินการเร่งด่วนคือได้ให้พนักงานออกเยี่ยมเยียนลูกค้าที่ประสบอุทกภัย โดยนําถุงยังชีพมอบให้เพื่อช่วยเหลือในเบื้องต้นรวมถึงให้กําลังใจแก่เกษตรกรลูกค้าที่ได้รับผลกระทบจากอุทกภัยในครั้งนี้ ทั้งนี้ในเบื้องต้น ธ.ก.ส.ได้มอบถุงยังชีพไปแล้วทั้งสิ้น 33,000 ชุด โดยใช้เงินจากกองทุนบรรเทาความเดือดร้อนผู้ประสบภัยธรรมชาติและภัยพิบัติของ ธ.ก.ส. จํานวน 16,500,000 บาท
ส่วนภาระหนี้สินของเกษตรกรลูกค้าทาง ธ.ก.ส. ได้มีมาตรการให้ความช่วยเหลือเกษตรกรที่ประสบภัยพิบัติอ โดยการพักชําระหนี้ต้นเงินเกษตรกรที่เป็นลูกค้า ธ.ก.ส. เป็นระยะเวลา 1 ปี และงดคิดดอกเบี้ยปรับ ทั้งนี้ภายหลังสถานการณ์น้ําท่วมคลี่คลายแล้ว ธนาคารจะเข้าไปสํารวจความเสียหาย เพื่อให้ได้ข้อมูลสําหรับพิจารณามาตรการฟื้นฟูการประกอบอาชีพและมาตรการช่วยเหลือเพิ่มเติมต่อไป
“ ธ.ก.ส.ได้เข้าไปดูแลช่วยเหลือเกษตรกรลูกค้าในทุกพื้นที่ที่ประสบภัยเป็นการเร่งด่วนแล้ว สําหรับภาระหนี้สินที่เกษตรกรลูกค้ามีอยู่กับ ธ.ก.ส.นั้น ไม่ต้องกังวลใจธนาคารพร้อมเข้าไปดูแลอย่างเต็มที่” นายอภิรมย์กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรีชี้ไทยอยู่อันดับ 6 ของโลกในการควบคุมโรคระบาด  พร้อมมอบหมายให้รอง นรม. นายอนุทินฯ เป็นประธานคณะกรรมการอำนวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่
วันอังคารที่ 28 มกราคม 2563
นายกรัฐมนตรีชี้ไทยอยู่อันดับ 6 ของโลกในการควบคุมโรคระบาด  พร้อมมอบหมายให้รอง นรม. นายอนุทินฯ เป็นประธานคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่
นายกรัฐมนตรีชี้ไทยอยู่อันดับ 6 ของโลกในการควบคุมโรคระบาด  พร้อมมอบหมายให้รองนายกรัฐมนตรี นายอนุทินฯ เป็นประธานคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ
วันนี้ (28 ม.ค. 63) เวลา 13.45 น. ณ บริเวณห้องโถง ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงแก่สื่อมวลชน ขอให้ประชาชนมั่นใจรัฐบาลเตรียมทุกมาตรการรองรับ ติดตาม ป้องกันสถานการณ์การแพร่ระบาดของเชื้อไวรัสโคโรนา โดยวันนี้ ได้มีคําสั่งแต่ตั้งคณะกรรมการอํานวยการเตรียมความพร้อม ป้องกัน และแก้ไขปัญหาโรคติดต่ออุบัติใหม่แห่งชาติ โดยมอบหมายให้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธาน เพื่อกําหนดนโยบาย ยุทธศาสตร์ และมาตรการป้องกันเชื้อไวรัสโคโรนา พร้อมได้กําชับให้หน่วยงานที่เกี่ยวข้องดําเนินการปฏิบัติหน้าที่อย่างเข้มงวดและสอดคล้องกับประเทศต้นทางที่มีการแพร่ระบาดของเชื้อไวรัสในระยะแรก โดยเน้นการปรับมาตรการให้เหมาะสมกับระดับความรุนแรง
นายกรัฐมนตรียังสร้างความเชื่อมั่นว่า ประเทศไทยซึ่งถูกจัดโดย Global Health Security Index ว่าอยู่ในอันดับ 6 ของโลกที่ดีที่สุดในการป้องกันและควบคุมโรคระบาด ขอให้มั่นใจว่า รัฐบาลสามารถรับมือกับสถานการณ์แพร่ระบาดของไวรัสได้ สําหรับนักศึกษาไทยและชาวไทยที่ยังพํานักอยู่ในอูฮั่นขณะนี้นั้น รัฐบาลได้มีประสานงานทั้งกับกระทรวงการต่างประเทศ และรัฐบาลจีนอยู่ตลอดเวลา และพร้อมที่จะจัดส่งเครื่องบินเพื่อรับคนไทยที่ประสงค์จะเดินทางกลับได้ทันทีที่รัฐบาลจีนอนุญาต ซึ่งกระทรวงกลาโหมได้จัดเตรียมเครื่องบินและกระทรวงสาธารณสุขเตรียมความพร้อมของทีมแพทย์แล้ว ขณะนี้ ทีมแพทย์ก็ติดต่อกับชาวไทยในอู่ฮั่นตลอดเวลาเพื่อให้คําแนะนําในการปฏิบัติตัว
โอกาสนี้ นายกรัฐมนตรียังได้ตอบข้อสอบถามของสื่อมวลชนเกี่ยวกับองค์กรเพื่อความโปร่งใสนานาชาติ ได้ประกาศ ค่าคะแนนดัชนีการรับรู้การทุจริต โดยประเทศไทย ได้ 36 คะแนนว่า ขอให้พิจารณาในรายละเอียด มีทั้งที่ดีขึ้นมาและต่ํา ซึ่งรัฐบาลได้ดําเนินงานอย่างเต็มที่เพื่อสร้างความโปร่งใสแก่ประชาชน และรับทุกปัญหาที่ประชาชนร้องเรียนมา ดําเนินการตรวจสอบทุกอย่างและดําเนินการตามกฎหมายด้วย ที่ผ่านมาก็มีการดําเนินคดีกับข้าราชการในระดับสูงหลายราย ซึ่งประชาชนและเจ้าหน้าที่ต้องร่วมมือในการช่วยกันปราบปรามการกระทําทุจริตในหน่วยงานราชการต่าง ๆ ด้วย
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.อุตฯ มอบหน้ากากผ้าและแอลกอฮอล์ให้โรงพยาบาลสงฆ์ สำหรับแจกจ่ายกับประชาชนผู้มาติดต่อ หรือเจ้าหน้าที่ที่ไม่ได้ใกล้ชิดกับผู้ป่วย
วันอังคารที่ 28 เมษายน 2563
ก.อุตฯ มอบหน้ากากผ้าและแอลกอฮอล์ให้โรงพยาบาลสงฆ์ สําหรับแจกจ่ายกับประชาชนผู้มาติดต่อ หรือเจ้าหน้าที่ที่ไม่ได้ใกล้ชิดกับผู้ป่วย
รองปลัดกระทรวงอุตสาหกรรม นําคณะผู้บริหารกระทรวงอุตสาหกรรม มอบหน้ากากผ้า จํานวน 2,000 ชิ้น และแอลกอฮอล์ชนิดน้ําจํานวน 200 ลิตร ให้กับโรงพยาบาลสงฆ์
วันนี้ (28 เม.ย. 63) นางวรวรรณ ชิตอรุณ รองปลัดกระทรวงอุตสาหกรรม และนายนิรันดร์ ยิ่งมหิศรานนท์ รักษาการผู้ตรวจราชการกระทรวงอุตสาหกรรม นําคณะผู้บริหารกระทรวงอุตสาหกรรม มอบหน้ากากผ้า จํานวน 2,000 ชิ้น และแอลกอฮอล์ชนิดน้ําจํานวน 200 ลิตร ให้กับโรงพยาบาลสงฆ์ สําหรับแจกจ่ายให้กับประชาชนผู้มาติดต่อ หรือเจ้าหน้าที่ที่ไม่ได้ใกล้ชิดกับผู้ป่วย โดยมี นายแพทย์รัฐดํารงค์ ธรรมโชติ รองผู้อํานวยการด้านการแพทย์โรงพยาบาลสงฆ์ เป็นผู้รับมอบ ณ โรงพยาบาลสงฆ์
รัฐบาลไทย-ข่าวทำเนียบรัฐบาล-ยุทธศาสตร์ชาติ 20 ปี
วันพุธที่ 13 มิถุนายน 2561
ยุทธศาสตร์ชาติ 20 ปี
เป็นการวางแผนอนาคตของประเทศอย่างมีเป้าหมายว่าจะพัฒนาไปในทิศทางใด โดยมุ่งหวังให้คนไทยมีชีวิตความเป็นอยู่ที่ดีขึ้น
9 มิ.ย. 2561
ยุทธศาสตร์ชาติ 20 ปี
ต่อจากนี้ไป ขอเชิญรับฟังไทยคู่ฟ้า ครับ
ยุทธศาสตร์ชาติ 20 ปี เป็นการวางแผนอนาคตของประเทศอย่างมีเป้าหมายว่าจะพัฒนาไปในทิศทางใด โดยมุ่งหวังให้คนไทยมีชีวิตความเป็นอยู่ที่ดีขึ้น ครอบคลุมการดําเนินงานด้านความมั่นคง การสร้างความสามารถในการแข่งขัน การพัฒนาศักยภาพทรัพยากรมนุษย์ การสร้างโอกาสและความเสมอภาคทางสังคม การสร้างการเติบโตบนคุณภาพชีวิตที่เป็นมิตรต่อสิ่งแวดล้อม และการปรับสมดุลและพัฒนาระบบการบริหารจัดการภาครัฐ นอกจากนี้ รัฐบาลจะบริหารประเทศภายใต้แผนพัฒนาเศรษฐกิจและสังคมแห่งชาติ นโยบายความมั่นคงแห่งชาติ และแผนปฏิรูปประเทศ เพื่อให้ทุกส่วนราชการนําไปปฏิบัติให้เกิดผลอย่างเป็นรูปธรรม สร้างความมั่นคง มั่งคั่ง และยั่งยืนให้กับประเทศไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมพิจารณาแก้หนี้เกษตรกรที่เป็นลูกหนี้ธนาคารรัฐอื่น
วันอังคารที่ 25 กันยายน 2561
กระทรวงเกษตรฯ เตรียมพิจารณาแก้หนี้เกษตรกรที่เป็นลูกหนี้ธนาคารรัฐอื่น
กระทรวงเกษตรฯ เตรียมพิจารณาแก้หนี้เกษตรกรที่เป็นลูกหนี้ธนาคารรัฐอื่น หากเข้าเกณฑ์ที่สามารถปรับโครงสร้างหนี้ได้ ย้ํารอให้ครม.เห็นชอบแนวทางแก้หนี้ ธกส. ที่เสนอก่อน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังรับหนังสือข้อเรียกร้องของสมาพันธ์เกษตรกรแห่งประเทศไทย ว่า ทางสมาพันธ์เกษตรกรแห่งประเทศไทยได้เข้ามายื่นข้อเรียกร้อง 3 ข้อ คือ 1. ขอให้กองทุนฟื้นฟูและพัฒนาเกษตรกร (กฟก.) ปรับปรุงแก้ไขระเบียบการรับขึ้นทะเบียนหนี้เกษตรกร เนื่องจากมีรายละเอียดมากเกินไป และเอกสารที่ใช้ประกอบการพิจารณาบางอย่างเกินความจําเป็น ซึ่งทาง กฟก. จะรับไปพิจารณาปรับปรุงแก้ไข 2. ตามที่กระทรวงเกษตรฯ ได้เตรียมเสนอแนวทางการแก้ไขปัญหาหนี้สินของเกษตรกรที่เป็นลูกหนี้ธนาคารเพื่อการเกษตรและสหกรณ์การเกษตร (ธกส.) ต่อคณะรัฐมนตรี นั้น ทางสมาพันธ์เกษตรกรฯ ขอให้ช่วยแก้ไขปัญหาหนี้สินของเกษตรกรที่เป็นลูกหนี้ธนาคารรัฐอื่นๆ ประกอบด้วย ธนาคารกรุงไทย ธนาคารออมสิน และธนาคารอาคารสงเคราะห์ (ธอส.) โดยขอให้เสนอต่อ ครม. เพิ่มเติมไปในคราวเดียวกันกับลูกหนี้ ธกส. ด้วย ซึ่งทางกระทรวงเกษตรฯ ขอให้ ครม. เห็นชอบแนวทางแก้ไขปัญหาหนี้สินเกษตรกรที่เป็นลูกหนี้ ธกส. ซึ่งเป็นหนี้ก้อนใหญ่เสียก่อน จากนั้นจะเชิญธนาคารรัฐอื่นๆ มารับทราบแนวทางการแก้ไขปัญหาของเกษตรกรในกลุ่มดังกล่าวต่อไป
และ 3. ขอให้ กฟก. เข้าบริหารจัดการรับซื้อหนี้ที่เกิน 2.5 ล้านบาท ซึ่งอ้างว่าเป็นหนี้อันเกี่ยวเนื่องกับการเกษตร นั้น แต่เนื่องจากสํานักงานตรวจเงินแผ่นดิน (สตง.) ได้เข้ามาตรวจสอบและพิจารณาว่าจะซื้อหนี้ได้เฉพาะที่เป็นหนี้ในภาคการเกษตรเท่านั้น และในจํานวน 2,000 ราย มูลหนี้ 600 กว่าล้านบาทที่ขอให้ช่วยเหลือ ไม่ได้เป็นหนี้ที่เกิดจากการเกษตร จึงจะตั้งคณะกรรมการขึ้นมาตรวจสอบและพิจารณาข้อกฎหมายที่เกี่ยวข้องว่าจะสามารถปรับโครงสร้างหนี้ได้หรือไม่ ซึ่งคณะกรรมการประกอบด้วยตัวแทน 4 ฝ่าย คือ กฟก. ตัวแทนจากเกษตรกร ธนาคารเจ้าหนี้ และกระทรวงเกษตรฯ เพื่อพิจารณาให้ความช่วยเหลือในขั้นต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.พม. มอบนโยบายแกนนำเด็กและเยาวชน ก่อนออกเดินสายสร้างเครือข่าย “วิศวกรสังคม” ร่วมแก้ปัญหาสังคมทั่วประเทศ
วันอาทิตย์ที่ 8 กันยายน 2562
รมว.พม. มอบนโยบายแกนนําเด็กและเยาวชน ก่อนออกเดินสายสร้างเครือข่าย “วิศวกรสังคม” ร่วมแก้ปัญหาสังคมทั่วประเทศ
รมว.พม. มอบนโยบายแกนนําเด็กและเยาวชน ก่อนออกเดินสายสร้างเครือข่าย “วิศวกรสังคม” ร่วมแก้ปัญหาสังคมทั่วประเทศ
เมื่อวันที่ 7 ก.ย. 62 เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานมอบนโยบายในการประชุมเชิงปฏิบัติการพัฒนาศักยภาพแกนนําและเครือข่ายผู้ปฏิบัติงานด้านเด็กและเยาวชน เพื่อสร้าง "วิศวกรสังคม” โดยมีวัตถุประสงค์เพื่อพัฒนาสภาเด็กและเยาวชน และผู้ปฏิบัติงานด้านเด็กและเยาวชนให้เป็นผู้นําการเปลี่ยนแปลงในศตวรรษที่ 21 และเป็นแกนนํา วิศวกรทางสังคม เพื่อขับเคลื่อนการพัฒนาและแก้ไขปัญหาที่เกี่ยวกับเด็กและเยาวชน ชุมชน สังคม และประเทศชาติ ซึ่งกําหนดจัดขึ้นระหว่างวันที่ 6 - 8 กันยายน 2562 ณ ห้องประชุมพัชราวดี 1 โรงแรมปริ๊นซ์พาเลส มหานาค กรุงเทพฯ
นายจุติ กล่าวว่า พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2560 มาตรา 36 กําหนดให้ กระทรวง พม. โดยกรมกิจการเด็กและเยาวชนส่งเสริม (ดย.) สนับสนุนการขับเคลื่อนการมีส่วนร่วมของเด็กและเยาวชนในการพัฒนาและแก้ไขปัญหาชุมชน สังคม และประเทศชาติ โดย ผ่านกระบวนการดําเนินกิจกรรมสร้างสรรค์ในพื้นที่ภายใต้หลักการ "เด็กคิด เด็กทํา เด็กนํา ผู้ใหญ่หนุน” อีกทั้ง มีการจัดให้มีสภาเด็กและเยาวชนระดับตําบล เทศบาล อําเภอ เขต จังหวัด และกรุงเทพมหานคร รวมทั้งสภาเด็กและเยาวชนแห่งประเทศไทย รวมจํานวน 8,780 แห่ง
นายจุติ กล่าวต่อว่า และจากนโยบายของรัฐบาลที่ต้องการเตรียมความพร้อมให้เด็กและเยาวชนเป็นผู้นํา การเปลี่ยนแปลงในศตวรรษที่ 21 ด้วยทักษะที่จําเป็น อาทิ มีความคิดสร้างสรรค์ สนใจ/ใส่ใจเรื่องเทคโนโลยีและนวัตกรรม มีวิจารณญาณก่อนตัดสินใจ สามารถพูดคุยสื่อสารกับบุคคลต่างๆ นําเสนอหน้าสาธารณชนได้ดี มีจิตอาสา เต็มใจให้ความร่วมมือให้ความช่วยเหลือโดยไม่หวังผลตอบแทน ติดตามข่าวความเคลื่อนไหว รู้เท่าทันสื่อ เข้าใจในวัฒนธรรมและความหลากหลายทางวัฒนธรรม มีความเป็นผู้นําที่ดี มีความรับผิดชอบต่อหน้าที่ มีวินัย หมั่นหาความรู้รอบด้าน พร้อมเรียนรู้ ยอมรับ ปรับตัว ทําตัวเป็นน้ําครึ่งแก้วอยู่เสมอ และเป็นแกนนําขับเคลื่อนการป้องกัน การทุจริตและประพฤติมิชอบ เป็นต้น ทั้งนี้ กระทรวง พม. โดย ดย. จึงได้จัดทําหลักสูตรพัฒนาศักยภาพ เพื่อพัฒนาสภาเด็กและเยาวชน และผู้ปฏิบัติงานด้านเด็กและเยาวชน ภายใต้ การประชุมเชิงปฏิบัติการพัฒนาศักยภาพแกนนําและเครือข่ายผู้ปฏิบัติงานด้านเด็กและเยาวชน เพื่อสร้าง "วิศวกรสังคม”
นายจุติ กล่าวเพิ่มเติมว่า การประชุมเชิงปฏิบัติการครั้งนี้ เป็นการพัฒนาศักยภาพของเด็กและเยาวชน รวมทั้งผู้ปฏิบัติงานด้านเด็กและเยาวชน โดยเฉพาะการสร้างภูมิคุ้มกันให้กับเด็กและเยาวชนต่อปัญหาสังคมและสามารถพัฒนาตนเองให้มีความพร้อมสู่การเป็นผู้นําในศตวรรษที่ 21 รวมถึงสามารถดูแลและพัฒนากลุ่มเป้าหมายอื่นๆ ในสังคมให้มีคุณภาพชีวิตที่ดีต่อไปได้ นับว่าเป็นการสร้างแกนนําเด็กและเยาวชนที่มีความรู้ มีภาวะผู้นํา และมีจิตอาสา ซึ่งต่อไปแกนนําเด็กและเยาวชนที่ผ่านการอบรมครั้งนี้ จะได้เดินสายออกไปสร้างแกนนําและขยายเครือข่าย "วิศวกรสังคม” ทั้งในระดับตําบล เทศบาล อําเภอ เขต และจังหวัด ที่ครอบคลุมทุกพื้นที่ของประเทศไทยต่อไป
รัฐบาลไทย-ข่าวทำเนียบรัฐบาล-ก.แรงงาน หารือร่วมกับ สมาคมอุตสาหกรรมก่อสร้างไทยฯ ถึงมาตรการช่วยเหลือผู้ประกอบการก่อสร้างที่ได้รับผลกระทบจาก COVID-19 [กระทรวงแรงงาน]
วันศุกร์ที่ 10 เมษายน 2563
ก.แรงงาน หารือร่วมกับ สมาคมอุตสาหกรรมก่อสร้างไทยฯ ถึงมาตรการช่วยเหลือผู้ประกอบการก่อสร้างที่ได้รับผลกระทบจาก COVID-19 [กระทรวงแรงงาน]
ก.แรงงาน หารือร่วมกับ สมาคมอุตสาหกรรมก่อสร้างไทยฯ ถึงมาตรการช่วยเหลือผู้ประกอบการก่อสร้างที่ได้รับผลกระทบจาก COVID-19
วันที่ 10 เมษายน 2563 เวลา 14.30 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน พร้อมด้วย พลโท นันทเดช เมฆสวัสดิ์ เลขานุการรัฐมนตรีว่าการกระทรวงแรงงาน และ นายสุทธิ สุโกศล ปลัดกระทรวงแรงงาน ให้การต้อนรับผู้แทนจากสมาคมอุตสาหกรรมก่อสร้างไทย ในพระบรมราชูปถัมภ์ ในการเข้าหารือมาตรการช่วยเหลือผู้ประกอบการก่อสร้างที่ได้รับผลกระทบจากภาวะการระบาดของเชื้อไวรัส COVID-19 โดยเฉพาะประเด็นปัญหาการขาดแคลนบุคลากรและแรงงานก่อสร้างที่ทยอยกลับภูมิลําเนา ซึ่งส่งผลกระทบโดยตรงต่อการบริการสัญญาและการบริหารงานโครงการก่อสร้างล่าช้าออกไป ณ ห้องจัตุมงคล ชั้น 6 อาคารกระทรวงแรงงาน
ปรีชา ขยัน – ภาพ/ข่าว
กองเผยแพร่และประชาสัมพันธ์
10 เมษายน 2563
รัฐบาลไทย-ข่าวทำเนียบรัฐบาล-ปลัดกระ​ทรวง​ยุติธรรม​ ประชุม​คณะอนุกรรมการด้านการบริหารงานบุคคล​&nbsp; (กองทุน​ยุติธรรม)​
วันอังคารที่ 2 มิถุนายน 2563
ปลัดกระ​ทรวง​ยุติธรรม​ ประชุม​คณะอนุกรรมการด้านการบริหารงานบุคคล​ (กองทุน​ยุติธรรม)​
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการบริหารงานบุคคล (กองทุนยุติธรรม) ครั้งที่ ๒/๒๕๖๓
ในวันอังคารที่ ๒ มิถุนายน ๒๕๖๓ เวลา ๐๙.๐๐ น. ณ ห้องประชุมกระทรวงยุติธรรม ๖ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการบริหารงานบุคคล (กองทุนยุติธรรม) ครั้งที่ ๒/๒๕๖๓ โดยมี​ นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม​ นายวัลลภ​ นาคบัว​ ผู้อํานวยการ​สํานักงาน​กิจการ​ยุติธรรม​ และนายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม พร้อมด้วยคณะอนุกรรมการผู้ทรงคุณวุฒิ​ เข้าร่วม​ฯ​
โดยที่ประชุมรับทราบมติคณะกรรมการ​กองทุน​ยุติธรรม​ ครั้ง​ที่​ ๕/๒๕๖๓​ เรื่อง​ การดําเนิน​การสรรหาบุคล​ากรของ​สํานักงาน​กองทุน​ยุติธรรม​ รวมทั้ง​ ร่างประกาศ​สํานักงาน​กองทุน​ยุติธรรม​ เรื่อง​ หลักเกณฑ์​และ​วิธีการ​ประเมินผล​ การปฏิบัติ​งาน​ของพนักงาน​กองทุน​ยุติธรรม​
นอกจากนี้​ที่ประชุม​พิจารณา​ การดําเนิน​การสรรหาและเลือกสรรพนักงาน​กองทุน​ยุติธรรม​ ตลอดจนร่างคําสั่ง​สํานักงาน​กองทุน​ยุติธรรม​ เรื่อง​ แต่ง​ตั้งคณะทํางาน​เพื่อ​จัดทําแผนเส้นทาง​ความก้าวหน้า​ในสายอาชีพ​ (Career Path) รวมทั้ง​ร่าง​แผนกลยุทธ์​ด้านการบริหารทรัพยากร​บุคคล​กองทุน​ยุติธรรม​ (พ.ศ.๒๕๖๓​ -​ ๒๕๖๕) ฉบับทบทวน​ และร่างแผนปฏิบัติการด้าน​การบริหาร​ทรัพยากร​บุคคล​กองทุน​ยุติธรรม​ ประจํา​ปีงบประมาณ​ พ.ศ.​๒๕๖๔​
รัฐบาลไทย-ข่าวทำเนียบรัฐบาล-บีโอไอแนะนักธุรกิจไทยรุกลงทุนใน 5 ประเทศตลาดใหม่
วันพุธที่ 23 สิงหาคม 2560
บีโอไอแนะนักธุรกิจไทยรุกลงทุนใน 5 ประเทศตลาดใหม่
บีโอไอ จัดสัมมนาแนะโอกาสขยายการลงทุนไทยใน 5 ประเทศตลาดใหม่  ทั้งสหรัฐอาหรับเอมิเรตส์ เอธิโอเปีย อินเดีย แอฟริกาใต้ และแทนซาเนีย   พร้อมเชิญผู้เชี่ยวชาญแต่ละประเทศมาเล่าประสบการณ์ด้านการค้าการลงทุน
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) เปิดเผยภายในงาน สัมมนา “โอกาสการลงทุนไทยในประเทศตลาดใหม่: สหรัฐอาหรับเอมิเรตส์ เอธิโอเปีย อินเดีย แอฟริกาใต้ และแทนซาเนีย” ว่า ทั้ง 5 ประเทศ อยู่ในกลุ่มประเทศตลาดใหม่ที่น่าสนใจ และบีโอไอเห็นว่ามีศักยภาพทางการตลาดที่นักลงทุนไทยควรขยายการลงทุนไปยังกลุ่มประเทศตลาดใหม่ นอกเหนือจากการลงทุนในกลุ่มประเทศเพื่อนบ้าน ได้แก่ กัมพูชา สปป.ลาว เมียนมา เวียดนาม และประเทศในอาเซียน
การสัมมนาครั้งนี้ บีโอไอ โดยกองส่งเสริมการลงทุนไทยในต่างประเทศ ได้นําเสนอผลการศึกษาโอกาสการลงทุนใน5ประเทศดังกล่าว ซึ่งครอบคลุมข้อมูลเชิงลึกทุกด้าน อาทิ พื้นฐานทางเศรษฐกิจ สังคม การเมือง กฎระเบียบ ตลอดจนอุปสรรคและข้อควรระวัง ซึ่งจะเป็นประโยชน์แก่นักลงทุนไทย เพื่อใช้ประกอบการตัดสินใจลงทุน
“ศักยภาพที่พร้อมรองรับการลงทุนของทั้ง 5 ประเทศไม่ใช่สิ่งที่ควรมองข้าม การลงทุนในต่างประเทศจะช่วยลดต้นทุนการผลิต ประกอบกับการใช้สิทธิประโยชน์จากมาตรการต่างๆ ของประเทศเป้าหมายที่ต้องการดึงดูดการลงทุนจากต่างชาติ สิ่งเหล่านี้จะทําให้นักลงทุนไทยลดความเสี่ยงจากการลงทุนภายในประเทศแต่เพียงอย่างเดียว อย่างไรก็ตามแต่ละประเทศต่างก็มีความท้าทาย และปัญหาอุปสรรค ต่างกัน ซึ่งผลการศึกษาของบีโอไอครั้งนี้ จะเป็นส่วนสําคัญที่ช่วยให้นักลงทุนได้ใช้ศึกษาความเป็นไปได้ก่อนตัดสินใจต่อไป” นายโชคดี กล่าว
นางสาวอรสา ไพบูลย์ ผู้อํานวยการกองส่งเสริมการลงทุนไทยในต่างประเทศ บีโอไอ กล่าวเสริมว่า ปัจจุบัน บีโอไอได้ศึกษาโอกาสและลู่ทางการลงทุนที่เป็นข้อมูลเชิงลึกสําหรับนักลงทุนไทย เพื่อนําไปใช้ประโยชน์ ครอบคลุมกลุ่มประเทศ แอฟริกา เอเชียกลาง เอเชียใต้ และตะวันออกกลาง รวมแล้ว กว่า25ประเทศ
สําหรับภายในงานสัมมนาครั้งนี้ บีโอไอได้รับเกียรติจากวิทยากรผู้เชี่ยวชาญและมีประสบการณ์ด้านการค้าการลงทุนในแต่ละประเทศร่วมให้ข้อมูล ถ่ายทอดประสบการณ์ และข้อแนะนําแก่นักลงทุนอีกด้วย
ทั้งนี้ความน่าสนใจของแต่ละประเทศ สรุปได้ดังนี้สหรัฐอาหรับเอมิเรตส์เป็นประเทศที่มี รายได้สูงที่กําลังลดการพึ่งพารายได้จากน้ํามัน และมุ่งส่งเสริมธุรกิจในสาขาอื่นๆ อีกทั้งยังเป็นประเทศที่เปิดกว้างสําหรับการลงทุนและแรงงานจากต่างชาติ
เอธิโอเปียมีอัตราการเติบโตทางเศรษฐกิจสูง โดยธนาคารโลก ประเมินว่าในปี2560จะเติบโต ด้วยอัตราก้าวกระโดดเป็นอันดับ1ของโลก ที่ร้อยละ8.3
อินเดียมีทรัพยากรบุคคลที่มีคุณภาพสูงมีจํานวนประชากรมากถึง1,300ล้านคน สะท้อนถึงตลาดในประเทศขนาดมหาศาล โดยเฉพาะตลาดรถยนต์ในประเทศที่กําลังเติบโต และยังมีอุตสาหกรรมสนับสนุนจํานวนมากในราคาถูก เช่น เหล็ก ซึ่งจะช่วยลดต้นทุนการผลิตสําหรับภาคอุตสาหกรรม
แอฟริกาใต้มีความพร้อมของทรัพยากร มีที่ดินอุดมสมบูรณ์ มีความง่ายในการเริ่มทําธุรกิจ และเปิดกว้างสําหรับการลงทุนจากต่างประเทศ อีกทั้งยังมีศักยภาพทางด้านการแปรรูปสินค้าเกษตรและประมง รวมถึงการเป็นฐานการผลิตของบริษัทยานยนต์หลายรายเพื่อส่งไปจําหน่ายในยุโรป และประเทศอื่น ๆใกล้เคียง จึงเหมาะต่อการลงทุนในกิจการผลิตชิ้นส่วนยานยนต์
แทนซาเนียมีทรัพยากรธรรมชาติที่อุดมสมบูรณ์ เหมาะแก่การเพาะปลูก การแปรรูปพืชผลทางการเกษตร การประมง และการแปรรูปสัตว์น้ํา
+++++++++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-กระทรวงดิจิทัลฯ ลงนาม MOU กับ MIC ญี่ปุ่น ขับเคลื่อนความร่วมมือ 6 สาขา เน้นประโยชน์เท่าเทียม
วันพฤหัสบดีที่ 8 มิถุนายน 2560
กระทรวงดิจิทัลฯ ลงนาม MOU กับ MIC ญี่ปุ่น ขับเคลื่อนความร่วมมือ 6 สาขา เน้นประโยชน์เท่าเทียม
กระทรวงดิจิทัลฯ
ดร.พิเชฐ ดุรงคเวโจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) แลกเปลี่ยน MOU พร้อมหารือแนวทางความร่วมมือกับ นายจิโร อาคามะ (H.E. Mr. Jiro Akama) รัฐมนตรีช่วยว่าการกระทรวงกิจการภายในและการสื่อสารแห่งประเทศญี่ปุ่น ภายหลังการลงนามบันทึกความร่วมมือ (MOU) ระหว่างกระทรวงดิจิทัลเพื่อเศรษฐกิจและสังคม กับกระทรวงกิจการภายในและการสื่อสารแห่งประเทศญี่ปุ่น โดยมี ดร.สมคิด จาตุศรีพิทักษ์ รองนายกรัฐมนตรี ร่วมเป็นเกียรติในการหารือดังกล่าว สําหรับการลงนามครั้งนี้เป็นความร่วมมือด้านเทคโนโลยีสารสนเทศ การสื่อสาร และดิจิทัล บนหลักการของความเท่าเทียมกัน การตอบแทนกันและกัน การเคารพซึ่งกันและกัน และผลประโยชน์ร่วมกันระหว่างสองฝ่าย ซึ่งมีขอบเขตความร่วมมือในสาขาต่างๆ รวม 6 สาขา ได้แก่ 1) ความร่วมมือด้านความมั่นคงปลอดภัยทางไซเบอร์ 2) การใช้เทคโนโลยีสารสนเทศและการสื่อสาร และข้อมูลที่เกี่ยวข้องในการตรวจอากาศและการลดความเสี่ยงจากภัยพิบัติ 3) การแบ่งปันความรู้ในด้านเทคโนโลยีนวัตกรรม การบริการและแอปพลิเคชันด้านเทคโนโลยีสารสนเทศ การสื่อสาร และดิจิทัล 4) การพัฒนาบุคลากรในสาขาเทคโนโลยีสารสนเทศ การสื่อสาร และดิจิทัล 5) ความร่วมมือด้านไปรษณีย์ และ 6) ความร่วมมือด้านอื่นๆ ที่ทั้งสองฝ่ายได้ตกลงร่วมกัน โดย MOU ดังกล่าวมีกรอบระยะเวลา 5 ปี เมื่อวันที่ 7 มิถุนายน 2560 ณ โรงแรมอิมพีเรียล กรุงโตเกียว ประเทศญี่ปุ่น
********************************
รัฐบาลไทย-ข่าวทำเนียบรัฐบาล-รองนายกรัฐมนตรีเปิดงานวันสิ่งแวดโลก “ชีวิตฉันผูกผันกับธรรมชาติ”
วันจันทร์ที่ 5 มิถุนายน 2560
รองนายกรัฐมนตรีเปิดงานวันสิ่งแวดโลก “ชีวิตฉันผูกผันกับธรรมชาติ”
สร้างความตระหนักรู้แก่ประชาชนในการอนุรักษ์ทรัพยากรธรรมชาติ และสิ่งแวดล้อมอย่างจริงจัง
วันนี้ (5 มิ.ย. 60) เวลา 10.30 น. พลเรือเอก ณรงค์ พิพัฒนาศัย เปิดงานวันสิ่งแวดล้อมโลก ประจําปี 2560 ภายใต้แนวคิด Connecting People to Nature พร้อมกล่าวปาฐกถาพิเศษ เรื่อง ชีวิตฉันผูกผันกับธรรมชาติ โดยกล่าวว่าการจัดงานวันสิ่งแวดล้อมเป็นการรณรงค์เพื่อสร้างความตื่นตัวในการอนุรักษ์ทรัพยากรทางธรรมชาติ และสิ่งแวดล้อม มุ่งเน้นให้ประชาชนมีส่วนร่วมการรักษาสิ่งแวดล้อม สร้างความสัมพันธ์ระหว่างมนุษย์กับธรรมชาติ ที่ต้องอยู่ร่วมกัน ดูแลรักษาและให้ความสําคัญกับคุณค่าของธรรมชาติ สร้างความเข้าใจถึงเจตนาที่ต้องการให้ประชาชนช่วยปกป้องรักษาความอุดมสมบูรณ์ของทรัพยากรธรรมชาติและสิ่งแวดล้อม เพื่อบรรเทาผลกระทบจากปัญหาสิ่งแวดล้อมร่วมกันทั่วโลก
ภายในงานมีการเผยแพร่ผลสําเร็จ และเชิดชูเกียรติบุคคลและองค์กรต้นแบบที่ทําคุณประโยชน์ด้านทรัพยากรธรรมชาติและสิ่งแวดล้อม และมีการจัดนิทรรศการจากหน่วยงานต่าง ๆ ทั้งภาครัฐและเอกชน อีกทั้งประชาชนยังสามารถเข้าร่วมกิจกรรม เพื่อเชื่อมต่อกับธรรมชาติโดยยกเว้นค่าธรรมเนียมเข้าสถานที่ต่าง ๆ ของกระทรวงทรัพยากรธรรมชาติและสิ่งแวดล้อมด้วย เช่น สวนสัตว์ขององค์การสวนสัตว์ ในพระบรมราชูปถัมภ์ ทั่วประเทศไทย การยกเว้นค่าเข้าสวนป่า พร้อมส่วนลดค่าที่พัก และยกเว้นค่าเข้าองค์การสวนพฤษศาสตร์
นอกจากนั้น กรมส่งเสริมคุณภาพสิ่งแวดล้อม ขอความร่วมมือห้างสรรพสินค้า และร้านสะดวกซื้อ งดให้บริการพลาสติก ในวันจันทร์ พุธ ศุกร์ โดยเริ่มตั้งแต่วันนี้ เพื่อลดปริมาณถุงพลาสติกอย่างจริงจังอีกด้วย